ai4bharat/Pralekha huggingface dataset:
நிதி அமைச்சகம்
நடப்பு 2021-22 நிதியாண்டில் முதலீட்டு செலவு 5.54 லட்சம் கோடி ரூபாயில் இருந்து 2022-23 நிதியாண்டில் 7.50 லட்சம் கோடி ரூபாயாக 35.4 சதவீதம் அளவிற்கு அதிகரிக்கும்
2022-23 நிதியாண்டில் முதலீட்டு செலவு மொத்த உள்நாட்டு உற்பத்தியில் 4.1 சதவிதமாக இருக்குமென்று மத்திய நிதியமைச்சர் திருமதி நிர்மலா சீதாராமன் தெரிவித்துள்ளார்.
தேர்தல் ஆணையம்
அதிபர் தேர்தலுக்கான சர்வதேச பார்வையாளராக உஸ்பெகிஸ்தானுக்கு இந்தியத் தலைமைத் தேர்தல் ஆணையர் திரு சுஷில் சந்திரா பயணம்
உஸ்பெகிஸ்தானின் மத்திய தேர்தல் ஆணைய தலைவரின் அழைப்பின் பேரில், 2021 அக்டோபர் 24 அன்று நடைபெற்ற அதிபர் தேர்தலை கண்காணிப்பதற்காக இந்தியத் தலைமைத் தேர்தல் ஆணையர் திரு சுஷில் சந்திரா தலைமையிலான மூன்று பேர் குழு அந்நாட்டுக்கு சென்றது. புதிய தேர்தல் விதியின் கீழ் நடத்தப்பட்ட இந்த தேர்தலை சர்வதேச சமூகம் உன்னிப்பாகக் கவனித்து வந்தது.
இந்தியாவின் தலைமைத் தேர்தல் ஆணையர் மற்றும் உஸ்பெகிஸ்தானின் மத்திய தேர்தல் ஆணைய தலைவர் திரு. ஜைனிடின் எம் நிஜாம்கோட்ஜேவ் தேர்தல் ஒத்துழைப்பு குறித்த இருதரப்பு கூட்டத்தை 2021 அக்டோபர் 21 அன்று நடத்தினர்.
உஸ்பெகிஸ்தான் தேர்தல் சட்டத்தின் கீழ், நாடு முழுவதும் நடைபெறும் தேர்தலின் வாயிலாக ஐந்தாண்டு காலத்திற்கு அதிபர் தேர்ந்தெடுக்கப்படுகிறார்.
பதிவு செய்யப்பட்ட அரசியல் கட்சிகள் மட்டுமே தேர்தலில் போட்டியிட வேட்பாளர்களை பரிந்துரைக்க முடியும். ஐந்து வேட்பாளர்கள் - நான்கு ஆண்கள் மற்றும் ஒரு பெண் வேட்பாளர் உஸ்பெகிஸ்தான் அதிபர் தேர்தலில் போட்டியிட்டனர். தேர்தல் பிரச்சாரத்திற்கு அரசு நிதியுதவி செய்கிறது. உஸ்பெகிஸ்தானின் முக்கிய இடங்களில் ஐந்து வேட்பாளர்களைப் பற்றிய புகைப்படங்கள் மற்றும் தகவல்களுடன் கூடிய பல விளக்கப்படங்கள் காட்சிப்படுத்தப்பட்டன.
தாஷ்கண்டில் உள்ள இந்தியாவின் இரண்டாவது பிரதமர் திரு லால் பகதூர் சாஸ்திரி அவர்களின் நினைவிடத்தில் இருக்கும் அவரது மார்பளவு சிலைக்கு தலைமைத் தேர்தல் ஆணையர் அஞ்சலி செலுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767104
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் அனுமதிக்காக நிலுவையில் உள்ள வழக்குகள்
16.07.2023 நிலவரப்படி, சத்தீஸ்கர், ஜார்க்கண்ட் மற்றும் ஒடிசாவில் புதிய திட்டங்கள் தொடர்பான மொத்தம் 16 சுற்றுச்சூழல் அனுமதி  முன்மொழிவுகள் திருத்தப்பட்ட சுற்றுச்சூழல் தாக்க மதிப்பீட்டு அறிவிக்கை, 2006 இன் விதிகளின்படி மத்திய அளவில் பல்வேறு நிலைகளில் பரிசீலனையில் உள்ளன. இவற்றில் 05 முன்மொழிவுகள் சத்தீஸ்கர் மாநிலத்துடனும், 06 முன்மொழிவுகள் ஜார்க்கண்ட் மாநிலத்துடனும், 05 முன்மொழிவுகள் ஒடிசா மாநிலத்துடனும் தொடர்புடையவை.
சுற்றுச்சூழல் தாக்க மதிப்பீட்டு அறிவிக்கை, 2006ல் கூறப்பட்டுள்ள விதிகளின்படி, திருத்தப்பட்டபடி, முன்மொழிவுகள் நிபுணர் மதிப்பீட்டுக் குழுவால்  மதிப்பிடப்படுகின்றன, அதைத் தொடர்ந்து அமைச்சகத்தின் ஒப்புதலுக்காக ஈ.ஏ.சி.யின் பரிந்துரை பரிசீலிக்கப்படுகிறது.
இத்தகவலை மத்திய சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் அஸ்வினி குமார் சவுபே மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
கர்நாடக அமைச்சர் திரு உமேஷ் காட்டியின் மறைவுக்கு பிரதமர் இரங்கல் தெரிவித்துள்ளார்
கர்நாடக அமைச்சர் திரு உமேஷ் காட்டியின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் ட்விட்டரில் கூறியிருப்பதாவது;
“அனுபவம் மிக்க தலைவரான திரு உமேஷ் காட்டி அவர்கள் கர்நாடகாவின் வளர்ச்சிக்கு மகத்தான பங்களிப்பை செய்தவர். அவரது மறைவு வேதனை அளிக்கிறது. இந்த சோகமான தருணத்தில் அவரது குடும்பத்தினருக்கும், ஆதரவாளர்களுக்கும் எனது இரங்கல். ஓம் சாந்தி.”
சிறப்பு சேவைகள் மற்றும் கட்டுரைகள்
சென்னை பழைய மகாபலிபுரம் சாலையில் உள்ள ஃபர்ஸ்ட் கிரை பொம்மைக் கடையில் பிஐஎஸ் அதிகாரிகள் நேற்று அதிரடிச் சோதனை - ஐஎஸ்ஐ முத்திரை இல்லாத பொம்மைகள் பறிமுதல்
இந்திய தர நிர்ணய அமைவனத்தின், சென்னை கிளை அலுவலக அதிகாரிகள் குழுவினர் சென்னை பழைய மகாபலிபுரம் சாலையில் செம்மஞ்சேரியில் உள்ள நார்த் ஸ்டார் நிறுவனங்களில்  17 ஜனவரி 2023 அன்று சோதனை மேற்கொண்டனர்.
அப்போது, இந்திய தர நிர்ணய அமைவன சட்டத்தின் ஐஎஸ்ஐ முத்திரையில்லாமல் பொம்மைகள் விற்பனை செய்தது கண்டுபிடிக்கப்பட்டது. இதில், மொத்தம் 48 பொம்மைகள்  பறிமுதல் செய்யப்பட்டன.
இந்திய தர நிர்ணய அமைவனம், சென்னை கிளை அலுவலகம் - I, இந்திய தர நிர்ணயச் சட்டம், 2016- இன் கீழ் குற்றத்திற்கு எதிரான நடவடிக்கையைத் தொடங்கியுள்ளது. குற்றத்தின் முதல் மீறலுக்கு பிஐஎஸ் சட்டம், 2016 இன் பிரிவு 29 இன் படி, இரண்டு ஆண்டுகள் வரை சிறைத்தண்டனை அல்லது ரூ. 2,00,000/-திற்கு குறையாத அபராதம் விதிக்கப்படும்
அல்லது பயன்படுத்தப்படும் பொருட்கள், தயாரிக்கப்பட்ட அல்லது விற்கப்படும் அல்லது ஒட்டப்படும் அல்லது பொருட்களின்
மதிப்பில் பத்து மடங்கு வரை நீட்டிக்கப்படலாம்.
எனவே, பொது மக்கள், எவரேனும் ஐஎஸ்ஐ முத்திரையைத் தவறாகப் பயன்படுத்துவது தெரிந்தால் , பிஐஎஸ் தெற்கு
மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை-600 113 என்ற முகவரிக்கு தகவல் தெரிவிக்கலாம்.
BIS Care செயலியைப் பயன்படுத்தியோ அல்லது cnbo2@bis.gov.in என்ற மின்னஞ்சல் முகவரிக்கு மின்னஞ்சல் அனுப்புவதன் மூலமாகவோ தகவல் தெரிவிக்கலாம். தகவல்களை தெரிவிப்பவர்களின் ஆதாரம் கண்டிப்பாக ரகசியமாக வைக்கப்படும். பிஐஎஸ் இணையதளம் www.bis.gov.in மற்றும் இ-பிஐஎஸ்  ஆகியவை பிஐஎஸ் பற்றிய பொதுவான
தகவல்களுக்கு உங்களுக்கு உதவும்.
இந்த சோதனை/பறிமுதல் பற்றிய கூடுதல் தகவலுக்கு, அனுரீட்டா, விஞ்ஞானி-B, பிஐஎஸ், சென்னை கிளை அலுவலகம் - மொபைல்: 7011775932 என்ற எண்ணில் தொடர்பு கொள்ளவும்.
இத்தகவலை சந்தைப்பிரிவு மற்றும் நுகர்வோர் நலப்பிரிவு விவகார துணை இயக்குநர் திரு அஜய் கண்ணா தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தடுப்பு மருந்தின் கண்டுபிடிப்பு முயற்சி, அதனை வழங்கும் நடவடிக்கைகளில் எந்த சமரசமும் இல்லை: அமைச்சர் டாக்டர் ஹர்ஷ் வர்தன் உறுதி
“கோவிட்- 19 தொற்றுக்கு எதிரான தடுப்பு மருந்தின் சோதனைகளின் பாதுகாப்பு அம்சம் முதல் அவற்றின் செயல் திறன் வரை அறிவியல் ரீதியாகவும் ஒழுங்குமுறை நடவடிக்கைகளிலும் எந்த சமரசமும் ஏற்படாத வகையில் மிகவும் கவனமுடன் செயல்படுகிறோம்” என்று மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் உறுதிபட தெரிவித்துள்ளார்.
உலக வங்கியின் தெற்கு ஆசியாவில் கொவிடுக்கு எதிரான தடுப்பு மருந்து பற்றிய அமைச்சகங்களுக்கு இடையேயான கூட்டத்தில் காணொலி வாயிலாக இன்று அவர் கலந்துகொண்டு பேசுகையில் இதனைத் தெரிவித்தார்.
திறன்மிக்க திட்டமிடுதல் மற்றும் மேலாண்மையின் வாயிலாக உலகளவைவிட இந்தியாவில் கொரோனா பாதிப்பு குறைந்திருப்பதாகத் தெரிவித்தார்.
“இந்தியாவின் தலைசிறந்த ஆராய்ச்சி நிறுவனங்கள், கோவிட்-19 தொற்றுக்கு எதிரான பிரச்சாரத்தில் தீவிரமாக ஈடுபட்டு வருவதுடன், தற்போது தடுப்பு மருந்தின் உற்பத்தி, விநியோகம் மற்றும் நிர்வாகத்தில் திறன் கட்டமைப்பை மேம்படுத்தும் பணிகளை மேற்கொண்டு வருகின்றன. உலகளவில் 260 தடுப்பு மருந்துகள் பல்வேறு கட்ட சோதனைகளில் உள்ளன. இவற்றில் இந்தியாவில் உருவாக்கப்படும் மூன்று தடுப்பு மருந்துகள் உள்ளிட்ட எட்டு தடுப்பு மருந்துகள் இந்தியாவில் தயாரிக்கப்பட உள்ளன. இங்கிலாந்தின் ஆக்ஸ்போர்ட் பல்கலைக்கழகம் மற்றும் அமெரிக்காவின் தாமஸ் ஜெபர்சன் பல்கலைக்கழகம் ஆகிய சர்வதேச நிறுவனங்களுடன் இந்தியாவின் பொது மற்றும் தனியார் நிறுவனங்களும் தடுப்பு மருந்து கண்டறியும் ஆராய்ச்சியில் ஈடுபட்டு வருகின்றன”, என்று அவர் தெரிவித்தார்.
“அடுத்த சில வாரங்களில் தடுப்பு மருந்து கண்டுபிடிக்கும் பணிகள் நிறைவடைந்து, ஒழுங்குமுறை முகமைகளின் ஒப்புதலுக்கு பிறகு இந்தியாவில் தடுப்பு மருந்து வழங்கும் பணிகள் தொடங்கும் என்று எதிர்பார்க்கப்படுகிறது”, என்று அமைச்சர் குறிப்பிட்டார்.
கோ-வின் என்னும் டிஜிட்டல் தளத்தை இந்தியா உருவாக்கி வருவதாகவும், இதன் மூலம் குடிமக்கள் தடுப்பு மருந்து பெற பதிவு செய்துகொண்டு, அதன் தற்போதைய நிலை குறித்து தெரிந்து கொள்வதுடன் தடுப்பு மருந்து செலுத்திய பிறகு கியூ ஆர் கோட்-ஐ அடிப்படையாகக்கொண்ட தடுப்பு மருந்து சான்றிதழ்களையும் பெற்றுக் கொள்ளலாம் என்று அவர் கூறினார்.
மேலும் விபரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679742
சமூக நிதி மற்றும் அதிகாரமளித்தல் அமைச்சகம்
சென்னை உள்பட 14 நகரங்களில் மாற்றுத்திறனாளி குழந்தைகளுக்கான சிகிச்சை மையங்கள் தொடக்கம்
சென்னை உட்பட 14 நகரங்களில் மாற்றுத்திறனாளி குழந்தைகளுக்கான சிகிச்சை மையங்களை சமூகநீதி மற்றும் மேம்பாட்டுத்துறை அமைச்சர் திரு தாவர்சந்த் கெலாட் காணொலி காட்சி மூலம் தொடங்கி வைத்தார்.
நாடு முழுவதும் 14 நகரங்களில் உள்ள மாற்றுத்திறனாளிகள் மேம்பாட்டுத்துறையின் கீழ் செயல்படும் 7 தேசிய மையங்கள் மற்றும் 7 மண்டல மையங்களில், மாற்றுத்திறனாளி குழந்தைகளுக்கான ஆரம்பகட்ட சிகிச்சை மையத்தை மத்திய சமூக நீதி மற்றும் மேம்பாட்டுத்துறை அமைச்சர் திரு தாவர்சந்த் கெலாட் இன்று காணொலி காட்சி மூலம் தொடங்கி வைத்தார். இந்த மையங்கள் பல்வேறு மாற்றுத்திறனாளி குழந்தைகளுக்கான பரிசோதனை, அடையாளம், மறுவாழ்வு, ஆலோசனை, சிகிச்சைகள் ஆகியவற்றை ஒரே இடத்தில் வழங்கும்.
இந்நிகழ்ச்சியில் சமூக நீதி மற்றும் மேம்பாட்டுத்துறை இணையமைச்சர்கள் திரு கிருஷ்ண பால் குர்ஜார், திரு ராம்தாஸ் அத்வாலே மற்றும் திரு ரத்தன் லால் கட்டாரியா ஆகியோர் கலந்து கொண்டனர்.
இந்நிகழ்ச்சியில் பேசிய மத்திய அமைச்சர் திரு தாவர்சந்த் கெலாட், ‘‘மாற்றுத்திறனாளிகளுக்கு, பிரதமர் திரு நரேந்திர மோடி தலைமையிலான அரசு அதிக முன்னுரிமை அளிக்கிறது. மாற்றுத்திறனாளின் உரிமைகள் குறித்த ஐ.நா மாநாட்டின்படி, மாற்றுத்திறனாளிகளுக்கான உரிமைகள் சட்டம் 2016-ஐ மத்திய அரசு அமல்படுத்தியது. இது மாற்றுத்திறனாளிகளுக்கு அனைத்தும் உள்ளடங்கிய சமூகத்தை உருவாக்குகிறது.
மாற்றுத்திறனாளி குழந்தைகளுக்கான சிகிச்சை மையம் குறித்த புத்தகமும் இந்நிகழ்ச்சியில் வெளியிடப்பட்டது.
இந்நிகழ்ச்சியில் பேசிய மத்திய இணையமைச்சர் திரு கிருஷ்ண பால் குர்ஜார், ‘‘பிரச்னைகளை முன்கூட்டியே கண்டறிந்து, உரிய சிகிச்சை அளிப்பதுதான், மாற்றுத்திறனாளிகளை ஒன்றிணைக்கும் முக்கிய அம்சங்களில் ஒன்று’’ என்றார்.
மத்திய இணையமச்சர் திரு ராம்தாஸ் அத்வாலே பேசுகையில், ‘‘ நாட்டில் முதல் முறையாக இது போன்ற சிகிச்சை மையம் வந்துள்ளது வரலாற்று சிறப்பு மிக்க தருணம். மாற்றத்திறனாளிகளை தற்சார்புடையவர்களாக ஆக்கி அவர்களை சமூகத்தில் ஒன்றிணைப்பது தான் இந்த மையங்களின் நோக்கம்’’ என்றார்.
மத்திய இணையமைச்சர் திரு ரத்தன் லால் கட்டாரியா பேசுகையில், ‘‘ குழந்தைகளுக்கு ஏற்ற வகையில் இந்த சிகிச்சை மையங்கள் உருவாக்கப்பட்டுள்ளது மகிழ்ச்சி அளிக்கிறது. இது குழந்தைகளை ஈர்க்கும்’’ என்றார். .
டேராடூன், தில்லி, மும்பை, செகந்திராபாத், கொல்கத்தா, கட்டாக், சென்னை, சுரேந்திரநகர், லக்னோ, போபால், ராஜ்நந்த்கான், பாட்னா, நெல்லூர் மற்றும் கோழிக்கோடு ஆகிய நகரங்களில் இந்த சிகிச்சை மையங்கள் தொடங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727935
-----
(Visitor Counter : 175
ரெயில்வே அமைச்சகம்
பயணிகள் வசதிக்காக பிரபலமான பகுதிகளை ரயில் நிலைய பெயருடன் இணைக்கும் புதுமையான அணுகுமுறையை இந்திய ரயில்வே பின்பற்றுகிறது
பிரபலமான பகுதிகள் / நகரங்களுடன் சிறிய நிலையங்களை அடையாளம் காண்பது இப்போது எளிதானது
ரயில் நிலையத்தை மட்டுமல்ல, பயணத்தைத் திட்டமிடும்போது சரியான இடத்தையும் ரயில்வே காட்டும்
சிறிய ரயில் நிலையங்கள் பிரபலமான நகரங்கள் / பகுதிகளுடன் இணைக்கப்பட்டுள்ளன, அதாவது சாரநாத் பனாரஸுடன் இணைக்கப்பட்டுள்ளது, சபர்மதி அகமதாபாத்துடன் இணைக்கப்பட்டுள்ளது, பன்வெல் மும்பையுடன் இணைக்கப்பட்டுள்ளது.
இந்த புதிய அணுகுமுறை பயணத்தின் சிறந்த திட்டமிடல் மற்றும் வலைத்தளம் மற்றும் மொபைல் பயன்பாட்டில் டிக்கெட் முன்பதிவில் தனிப்பயனாக்கப்பட்ட பயணிகள் அனுபவத்தை வழங்கும்
• சுற்றுலாப் பயணிகளுக்கு, ரயில் நிலைய தேர்வை எளிதாக்குதல்
• ரயில் நிலையங்களை இணைக்கும் செயற்கைக்கோள் நகரத்தை இணைத்தல் - எ.கா. நொய்டா முதல் புது தில்லி வரை
• 175 பிரபலமான நகரம் / பகுதி 725 நிலையங்களுடன் இணைக்கப்பட்டுள்ளது
• இந்த வசதி 21.07.2023 முதல் கிடைக்கும்.
•
சிறிய ரயில் நிலையங்களை பிரபலமான பகுதிகள் / நகரங்களுடன் பயணிகள் அடையாளம் காணும் வசதிக்காக, இந்திய ரயில்வே ரயில் நிலையத்தின் பெயருடன் பிரபலமான பகுதிகளை இணைக்கும் புதுமையான அணுகுமுறையைக் கையாண்டுள்ளது. இந்த புதிய அணுகுமுறை பயணத்தின் சிறந்த திட்டமிடல் மற்றும் வலைத்தளம் மற்றும் மொபைல் பயன்பாட்டில் டிக்கெட் முன்பதிவில் தனிப்பயனாக்கப்பட்ட பயணிகள் அனுபவத்தை வழங்கும். இதில் ரயில் நிலைய தேர்வு எளிதாக இருப்பதால் சுற்றுலாப் பயணிகளுக்கும் வசதியாக இருக்கும். மேலும், பயணிகளுக்கு சிறந்த இணைப்பு கிடைக்கும். இந்த வசதி நாளை  முதல் கிடைக்கும்.
இந்த முன்முயற்சியில் புறநகர் பகுதிகளை ரயில் நிலையங்களுடன் இணைப்பதும் அடங்கும் - எ.கா., நொய்டா மற்றும் புது தில்லி. சில நேரங்களில், உள்ளூர் / பிரபலமான பெயர்கள் ரயில் நிலைய பெயர்களிலிருந்து வேறுபடுகின்றன, இது பயண திட்டமிடலின் போது குழப்பத்திற்கு வழிவகுக்கிறது. இந்த இணைப்பு இது போன்ற குழப்பத்தை அகற்றும்.
இதற்காக தொழில்நுட்பத்தில் பல்வேறு மாற்றங்கள் செய்யப்பட்டுள்ளன, மேலும் 175 பிரபலமான நகரம் / பகுதிகள் 725 நிலையங்களுடன் இணைக்கப்பட்டுள்ளன. இ-டிக்கெட் முன்பதிவு வலைத்தளத்தில் பயணச்சீட்டை முன்பதிவு செய்யும்போது நிலையங்களை தேர்வு செய்யும்போது இந்த மாற்றங்களை காணலாம். பயணத் திட்டமிடல் மற்றும் மின்னணு முன்பதிவு சீட்டில் இந்த மாற்றங்கள் காண்பிக்கப்படும்.
இதன் மூலம் பயணிகளுக்கு கிடைக்கும் நன்மைகள்:
• ரயில் பயண திட்டமிடலில் பயணிகளுக்கு சிறந்த மற்றும் தனிப்பயனாக்கப்பட்ட அனுபவம்
• சுற்றுலா வசதி
• சுற்றுலாப் பயணிகளுக்கு ரயில் நிலையத் தேடல் எளிது
• காசி, காட்டு ஷியாம், பத்ரிநாத், கேதார்நாத், வைஷ்ணவ்தேவி போன்ற சுற்றுலா முக்கியத்துவம் வாய்ந்த இடங்கள் அருகிலுள்ள ரயில் நிலையத்துடன் இணைக்கப்பட்டுள்ளன
• மேம்படுத்தப்பட்ட இணைப்பு
• ரயில் நிலையங்களை இணைக்கும் புறநகர் பகுதிகளை இணைத்தல் - எ.கா., நொய்டா முதல் புது தில்லி வரை
• குடிமக்களுக்கு பிராந்திய முக்கியத்துவம் மற்றும் பெருமை: ரயில் நிலையத்துடன் தொடர்புடைய பிரபலமான நகர பெயர் குடிமக்களுக்கு பெருமை மற்றும் உரிமை உணர்வை அளிக்கிறது.
செயல்பாட்டு / பராமரிப்பு காரணங்களால் புறப்பாட்டு நிலையத்தில் மாற்றம் ஏற்பட்டால், அதற்கு பதிலாக மாற்று ரயில் நிலையத்தை காட்டும்.
• எடுத்துக்காட்டாக, வண்டி எண் 19031 [அகமதாபாத் -ஜெய்ப்பூர்] புறப்பாட்டு நிலையமான அகமதாபாத்திற்கு பதிலாக அசர்வா நிலையத்தை காட்டும். தற்போது இந்த செயல்பாடு தானியங்கி முறையாக்கப்படவில்லை. பயணிகள் தான் ரயில் நிலைய தேர்வை செய்ய வேண்டும்.
மேலும், மேலாண்மை தகவல் அமைப்பு புதிய ரயில்கள் மற்றும் நிலைய வசதிகளை சிறப்பாக திட்டமிட உதவும்.
இந்திய போட்டிகள் ஆணையம்
சதர்லேண்ட் குளோபல் ஹோல்டிங்ஸ் நிறுவனத்தின் பங்குகளை கோரல் ப்ளூ இன்வெஸ்ட்மெண்ட் தனியார் நிறுவனம் பெறுவதற்கு சிசிஐ ஒப்புதல் அளித்துள்ளது
சதர்லேண்ட் குளோபல் ஹோல்டிங்ஸ் நிறுவனத்தின் பங்குகளை கோரல் ப்ளூ இன்வெஸ்ட்மெண்ட் தனியார் நிறுவனம் பெறுவதற்கு சிசிஐ இந்தியப் போட்டி ஆணையம் ஒப்புதல் அளித்துள்ளது.
பொருத்தமான நிபந்தனைகள் நிறைவேற்றப்பட்டால் சதர்லேண்ட் குளோபல் ஹோல்டிங்ஸ் நிறுவனத்தின்  சி தொடரின் முன்னுரிமை பங்குகள் பொதுப் பங்குகளாக இரண்டு தொகுப்புகளில் கோரல் ப்ளூ இன்வெஸ்ட்மெண்ட் தனியார் நிறுவனம்  வாங்குவதற்கு கூட்டான முன்மொழிவு தரப்பட்டது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பெங்களூரு மெட்ரோவின் இரண்டாவது கட்ட சேவைகள் தொடக்கம்
‘நம்ம மெட்ரோ’-வின் இரண்டாம் கட்டத்தின் கீழ் எலசென்னஹல்லியில் இருந்து சில்க் இன்ஸ்டிட்யூட் வரையிலான 6-கி.மீ. நீள தெற்கு வழித்தடத்தில் ரயில் சேவைகளை மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா மற்றும் கர்நாடக முதல்வர் திரு பி எஸ் எடியூரப்பா ஆகியோர் இன்று தொடங்கி வைத்தனர்.
பெங்களூருவில் விரைவான மற்றும் திறன்மிகு போக்குவரத்தை உருவாக்குவதற்கான பெங்களூரு மிஷன் 2020-இன் இலக்குகளை எட்டுவதில் இன்றைய மெட்ரோ விரிவாக்க வழித்தடம் மற்றும் நடை மேம்பாலங்களின் திறப்பு ஒரு முக்கிய முன்னேற்றமாகும்.
பெங்களூரு மெட்ரோவின் இரண்டாவது கட்டம் 74 கி.மீ. நீளத்தில் 62 நிலையங்களோடு, ஒன்றாம் கட்டத்தின் ஊதா மற்றும் பச்சை வழித்தடங்களின் நீட்சியாக செயல்படும். ரூ 30,696 கோடி மதிப்பில் இந்த திட்டம் செயல்படுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleseDetail.aspx?PRID=1688594
------
(Visitor Counter : 174
மனித வள மேம்பாட்டு அமைச்சகம்
வாரணாசியில் ஒரு மாதகால காசி – தமிழ் சங்கமம் நிகழ்ச்சியை நவம்பர் 19-ம் தேதி பிரதமர் திரு நரேந்திர மோடி தொடங்கிவைக்கிறார்
உத்தரப்பிரசேத்தின் வாரணாசியில் நடைபெறும் ஒருமாத நிகழ்ச்சியான காசி – தமிழ் சங்கமத்தை நவம்பர் 19ம் தேதி பிரதமர் திரு நரேந்திர மோடி முறைப்படி தொடங்கிவைக்கிறார். நவம்பர் 17-ம் தேதி தொடங்கிய இந்த நிகழ்ச்சி, டிசம்பர் மாதம் 16ம் தேதி வரை நடைபெற உள்ளது. காசிக்கும், தமிழகத்துக்கும் இடையேயான பண்டைய தொடர்புகளை புதுப்பித்துக் கொள்ளும் விதமாகவும், இளைய தலைமுறைக்கு எடுத்துச் செல்லும் வகையிலும் இந்த நிகழ்ச்சி நடத்தப்படுகிறது.
பிரதமர் வருகையை முன்னிட்டு வாரணாசியில் செய்யப்பட்டுள்ள பாதுகாப்பு ஏற்பாடுகளை மத்திய கல்வி, திறன் மேம்பாடு மற்றும் தொழில் முனைவு அமைச்சர் திரு தர்மேந்திர பிரதான் இன்று ஆய்வு செய்தார். முன்னதாக, காசி- தமிழ் சங்கம நிகழ்ச்சிக்கான ஏற்பாடுகள் குறித்து மத்திய ரயில்வே அமைச்சர், தமிழக ஆளுநர் மற்றும் உத்தரப்பிரதேச அதிகாரிகளுடன் அவர் ஆலோசனை மேற்கொண்டார்.
தமிழ் சங்கமம் நிகழ்ச்சியை மத்திய அரசின் கலாச்சாரம், ஜவுளி, ரயில்வே, சுற்றுலா, உணவுப்பதப்படுத்துதல் உள்ளிட்ட துறைகள் உத்தரப்பிரதேச அரசுடன் இணைந்து ஏற்பாடு செய்துள்ளது. இரு மாநிலத்தைச் சேர்ந்த கல்வி வல்லுநர்கள், மாணவர்கள், தத்துவஞானிகள், வர்த்தகர்கள், கலைஞர்கள் உள்ளிட்ட பல்வேறு பிரிவினரை ஒருங்கிணைத்து அவர்களின் அறிவாற்றலை மேம்படுத்துவதுடன் கலாச்சாரம் மற்றும் கற்றல் குறித்த புதிய அனுபவத்தை அளிக்கும் வகையில், இந்த சங்கம நிகழ்ச்சி நடத்தப்படுகிறது. இந்திய அறிவாற்றல் முறையின் அடித்தளத்தை நவீன முறையிலான அறிவாற்றலுடன் ஒருங்கிணைக்க வேண்டும் என்ற தேசிய கல்விக் கொள்கை 2020-ன் முக்கிய அம்சத்தைக் கருத்தில் கொண்டு இத்தகைய நிகழ்ச்சி நடத்தப்படுகிறது. இப்பணியை இந்திய தொழில்நுட்ப நிறுவனம் , சென்னை மற்றும் பனாரஸ் இந்து பல்கலைக்கழகம் இணைந்து மேற்கொள்கின்றன. இந்த நிகழ்ச்சியில் பங்கேற்பதற்காக தமிழகத்திலிருந்து மாணவர்கள், ஆசிரியர்கள், இலக்கியவாதிகள், கலைஞர்கள், ஆன்மீகவாதிகள், தொழில்முனைவோர் உள்ளிட்ட 2,500-க்கும் மேற்பட்ட பிரதிநிதிகள் வாரணாசிக்கு 8 நாள் சுற்றுப்பயணம் மேற்கொண்டுள்ளனர். இந்த பிரதிநிதிகள் உள்ளூர் மக்கள், வர்த்தகர்கள் மற்றும் தங்கள் துறை சார்ந்த வல்லுநர்களுடன் கலந்துரையாட உள்ளனர்.
இவர்கள் அயோத்தி மற்றும் பிரயாக்ராஜ் பகுதிகளை பார்வையிடுவதுடன் தமிழகம் மற்றும் காசி பகுதியை சார்ந்த கல்வி நிகழ்ச்சிகளிலும் பங்கேற்கின்றனர். இதற்காக சுமார் 200 மாணவர்களைக் கொண்ட முதல் பிரதிநிதிகள் குழு நவம்பர் 17-ம் தேதி சென்னையிலிருந்து ரயில் மூலம் காசிக்கு புறப்பட்டது. இந்த ரயில் பயணத்தை தமிழக ஆளுநர் திரு ஆர் என் ரவி தொடங்கிவைத்தார்.
காசியில் நடைபெறவுள்ள தொடக்கவிழாவில் தமிழக பிரதிநிதிகளுடன் பிரதமர் கலந்துரையாட உள்ளார். தமிழ் திரையுலக இசையமைப்பாளர் திரு இளையராஜாவின் இசை நிகழ்ச்சி உள்ளிட்ட பல்வேறு கலாச்சார நிகழ்ச்சிகளை உள்ளடக்கிய இந்த தொடக்கவிழாவில் புத்தக வெளியீட்டு விழாவும் நடைபெறவுள்ளது.
பிரதமர் அலுவலகம்
லதா மங்கேஷ்கரின் பிறந்த நாளில் பிரதமர் அவரை நினைவுகூர்ந்தார்
லதா மங்கேஷ்கரின் பிறந்த நாளில் பிரதமர் திரு நரேந்திர மோடி அவரை நினைவுகூர்ந்தார்.
அயோத்தியாவில் ஒரு சதுக்கத்திற்கு மூத்த சகோதரி லதாவின் பெயர் சூட்டப்படும் என்று தெரிவித்த திரு மோடி, மகத்தான இந்திய ஆளுமைகளில் ஒருவரான அவருக்கு இது பொருத்தமான மரியாதையாக இருக்கும் என்றார்.
ட்விட்டரில் பிரதமர் கூறியிருப்பதாவது;
“மூத்த சகோதரி லதாவை அவரது பிறந்த நாளில் நினைவுகூர்கிறேன். நான் நினைவுகூர ஏராளமானவை உள்ளன... எண்ணற்ற கலந்துரையாடல்களில் அவர் பெருமளவு அன்பை பொழிந்திருக்கிறார். அயோத்தியாவில் சதுக்கம் ஒன்றுக்கு அவரது பெயர் சூட்டப்படும் என்பதில் நான் இன்று மகிழ்ச்சியடைகிறேன். மகத்தான இந்திய ஆளுமைகளில் ஒருவரான அவருக்கு இது பொருத்தமான மரியாதையாக இருக்கும்”.
பாதுகாப்பு அமைச்சகம்
பாதுகாப்புத்துறை அமைச்சர் திரு ராஜ்நாத் சிங் வியட்நாம் பாதுகாப்புத்துறை அமைச்சர் ஜென்ரல் பான் வான் யாங்குடன் ஹனோயில் இருதரப்பு பேச்சு நடத்தினார்
பாதுகாப்புத்துறை அமைச்சர் திரு ராஜ்நாத் சிங், வியட்நாம் பாதுகாப்புத்துறை அமைச்சர் ஜென்ரல் பான் வான் யாங்குடன் ஹனோயில் இன்று இருதரப்பு பேச்சு நடத்தினார். அப்போது இருதரப்பு பாதுகாப்பு தொடர்பான ஒத்துழைப்பை மேலும் வலுப்படுத்துதல் மற்றும் பிராந்திய மற்றும் சர்வதேச விவகாரங்கள் குறித்து இருதலைவர்களும் விவாதித்தனர். இந்தியா-வியட்நாம் பாதுகாப்பு ஒத்துழைப்பு 2030 தொடர்பான கூட்டுத் தொலைநோக்கு அறிக்கையில் இருநாட்டு பாதுகாப்புத்துறை அமைச்சர்களும் கையெழுத்திட்டனர்.
வியட்நாம் பாதுகாப்புத்துறைக்கு 500 மில்லியன் அமெரிக்க டாலர் கடனுதவியை இந்தியா வழங்குவதற்காக இறுதி செய்யப்பட்ட ஒப்பந்தத்திற்கும் இருநாட்டு அமைச்சர்களும் ஒப்புதல் அளித்தனர். வியட்நாம் பாதுகாப்பு படையினருக்கான விமானப்படை அதிகாரிகள் பயிற்சி பள்ளியில் மொழி மற்றும் தகவல் தொழில்நுட்ப ஆய்வகம் அமைப்பதற்கு இந்தியா சார்பில் உதவி செய்யப்படும் என்று திரு ராஜ்நாத் சி்ங் அறிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1831981
பாதுகாப்பு அமைச்சகம்
மொசாம்பிக்கின் பெய்ராவுக்கு சென்றது ஐஎன்எஸ் சுனய்னா
கொச்சியில் உள்ள தெற்குக் கப்பற்படை தளத்தின் ஐஎன்எஸ் சுனய்னா, ஜூன் 28 அன்று மொசாம்பிக்கின் பெய்ரா துறைமுகத்திற்கு சென்றது. இந்தக் கப்பலை ராணுவ இசைக்குழுவின் இசையுடன் மொசாம்பிக் கப்பற்படை வீரர்கள் வரவேற்றனர். கடல்சார் ஒத்துழைப்பு மற்றும் இருதரப்பு செயல்பாட்டை மேம்படுத்த, இரு கப்பற்படைகளும் தொழில்முறை பரிமாற்றங்கள், கப்பல் மாறி பார்வையிடுதல் மற்றும் விளையாட்டுகளில் இருதரப்பினரும் ஈடுபடும். இந்தியக் கப்பற்படையின் சமூகத் தொடர்புத் திட்டத்தின் ஒரு பகுதியாக இந்தக் கப்பல் மருத்துவ முகாமை நடத்தவுள்ளது. துறைமுக நிகழ்வு முடிந்ததும், மொசாம்பிக் கப்பற்படையுடன் இணைந்து தனிச்சிறப்புப் பொருளாதார மண்டலக் கண்காணிப்புக்கும் திட்டமிடப்பட்டுள்ளது.
பிரதமர் அலுவலகம்
ஒடிசா ரயில் விபத்து குறித்து நிலைமையை ஆய்வு செய்ய உயர்மட்டக் கூட்டம் பிரதமர் தலைமையில் நடைபெற்றது. நிலைமையை ஆய்வு செய்ய பிரதமர் ஒடிசா செல்கிறார்
ஒடிசாவில் ரயில் விபத்து ஏற்பட்டதைத் தொடர்ந்து நிலைமையை ஆய்வு செய்ய நடைபெற்ற உயர்மட்டக் கூட்டத்திற்கு பிரதமர் தலைமை தாங்கினார். நிலைமையை ஆய்வு செய்ய திரு மோடி ஒடிசா செல்கிறார்.
இதுகுறித்து பிரதமர் அலுவலகம் வெளியிட்டுள்ள ட்விட்டர் பதிவு வருமாறு;
“ஒடிசாவில் ரயில் விபத்து ஏற்பட்டதை அடுத்து நிலைமையை ஆய்வு செய்ய நடைபெற்ற கூட்டத்திற்கு பிரதமர் திரு நரேந்திர மோடி தலைமை தாங்கினார். மீட்பு, நிவாரணம் மற்றும் பாதிக்கப்பட்டவர்களுக்கு மருத்துவ உதவிகள் தொடர்பான அம்சங்கள் ஆய்வுக் கூட்டத்தில் விவாதிக்கப்பட்டன.’’
"பிரதமர் நரேந்திர மோடி ஒடிசா செல்கிறார், அங்கு அவர் ரயில் விபத்துக்குப் பிந்தைய நிலைமையை ஆய்வு செய்கிறார்."
உள்நாட்டு விமானப் போக்குவரத்து அமைச்சகம்
21 புதிய பசுமை விமான நிலையங்கள் அமைக்க கொள்கை அளவில் ஒப்புதல்
நாட்டில் புதிய பசுமை  விமான நிலையங்களை அமைப்பதற்காக மத்திய அரசு கிரீன்ஃபீல்ட் விமான நிலையங்கள்  கொள்கை, 2008-ஐ உருவாக்கியுள்ளது. இக்கொள்கையின்படி, மாநில அரசு உட்பட எந்தவொரு விமான நிலைய மேம்பாட்டு நிறுவனமும் விமான நிலையத்தை உருவாக்க விரும்பினால், அவர்கள் பொருத்தமான இடத்தைக் கண்டறிந்து, விமான நிலையம் கட்டுவதற்கான சாத்தியக்கூறு ஆய்வை நடத்தி, இட அனுமதிக்காக மத்திய அரசுக்கு முன்மொழிவு சமர்ப்பிக்க வேண்டும். அதைத் தொடர்ந்து கொள்கை அளவில் ஒப்புதல் பெற வேண்டும்.
கோவாவில் மோபா, மகாராஷ்டிராவின் நவிமும்பை, ஷீரடி மற்றும் சிந்துதுர்க், கர்நாடகாவில் கலபுரகி, விஜயபுரா, ஹாசன் மற்றும் சிவமொக்கா, மத்தியப் பிரதேசத்தின் டாப்ரா , உத்தரபிரதேசத்தில் குஷிநகர் மற்றும் நொய்டா , குஜராத்தில் தோலேரா மற்றும் ஹிராசர், புதுச்சேரியில் காரைக்கால், ஆந்திராவில் தகதர்த்தி, போகபுரம் மற்றும் ஒர்வாகல், மேற்கு வங்கத்தின் துர்காபூர், சிக்கிமில் பாக்யாங், கேரளாவின் கண்ணூர் மற்றும் அருணாச்சல பிரதேசத்தின் ஹோலோங்கி  ஆகிய 21 புதிய பசுமை விமான நிலையங்களை அமைக்க மத்திய அரசு கொள்கை அளவில் ஒப்புதல் அளித்துள்ளது.
இவற்றில் துர்காபூர், ஷீரடி, கண்ணூர், பாக்யாங், கலபுர்கி, ஓர்வாகல் , சிந்துதுர்க், குஷிநகர், இட்டாநகர், மோபா மற்றும் சிவமொக்கா ஆகிய 11 பசுமை விமான நிலையங்கள் செயல்பாட்டில் உள்ளன.
இது தவிர, பிராந்திய விமான இணைப்பை அதிகரிப்பதற்கும், விமானப் பயணத்தை மக்களுக்கு குறைந்த செலவில் வழங்குதற்கும் சிவில் விமானப் போக்குவரத்து அமைச்சகம் 21-10-2016 அன்று பிராந்திய இணைப்புத் திட்டமான ஆர்.சி.எஸ் - உடான்  திட்டத்தை அறிமுகப்படுத்தியுள்ளது.
2016 ஆம் ஆண்டில் உடான் திட்டம் தொடங்கப்பட்டதிலிருந்து இன்று வரை, நாடு முழுவதும் 74 விமான நிலையங்கள்  செயல்பாட்டுக்கு கொண்டு வரப்பட்டுள்ளன.
மேற்குறிப்பிட்ட 21 பசுமை விமான நிலையங்களில், கோவாவில் மோபா, மகாராஷ்டிராவின் நவி மும்பை, புதுச்சேரியின் காரைக்கால், உத்தரப்பிரதேசத்தின் ஜேவர் , குஜராத்தின் தோலேரா மற்றும் ஹிராசர் மற்றும் ஆந்திராவில் போகபுரம் ஆகிய 7 விமான நிலையங்களை சர்வதேச விமான நிலையங்களாக அமைக்க மத்திய அரசு கொள்கை அளவில் ஒப்புதல் அளித்துள்ளது.
திருப்பதி, விஜயவாடா, குஷிநகர், மோபா ஆகிய 4 விமான நிலையங்கள் சர்வதேச விமான நிலையங்களாக அறிவிக்கப்பட்டுள்ளன. இதன் மூலம் சர்வதேச விமான நிலையங்களின் எண்ணிக்கை 30 ஆக உயர்ந்துள்ளது.
சிவில் விமானப் போக்குவரத்துத் துறை இணை அமைச்சர் திரு வி.கே.சிங் இன்று மக்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்துள்ளார்.